**BESLUTNINGSPROTEKOL

DIANALUND VANDVÆRK**

**Bestyrelsesmøde mandag den 25. juni 2012 kl. 18,00

i mødelokalet på Vandværket, Sømosevej 46 B, 4293 Dianalund**

**Fraværende: Ingen**

**1. Siden sidst:**

*Ledningsarbejdet er afsluttet på Danasvej.*

*Ledningsregistreringen er stort set færdig i Skellebjerg og Søbjerg. I løbet af 8 dage forventer vi at have det hele på PC’eren.*

*Der er nu investeret i en traktor og trailer.*

*Printeren i maskinrummet er udskiftet, da den gamle krøllede papiret.*

**2. Prisloft:**

*Forsyningssekretariatet har fået besked på at udfærdige et nyt prisloft for 2012. Da det først kan forventes færdigt i 2013, skal vi bruge det oprindelige udregnede prisloft i 2012, og efterfølgende evt. regulere.*

**3. Takstblad:**

*Takstbladet er nu godkendt med en bemærkning om forsyningsledninger.*

**4. Kolonivej 15:**

*Der er nu fremsendt regninger, som aftalt på seneste møde. Der er løbende sendt regninger i takt med indflytninger.*

**5. Anlæg til nødforsyning:**

*Der er arbejdet i Vandrådet omkring nødforsyninger. Der er indhentes pris på kr. 716.000*

*for indkøb af vandbeholdere til dækning af vandforsyningen i hele Sorø Kommune. Bestyrelsen anbefaler, at der arbejdes videre i Vandrådet, evt. med udfærdigelse af en kontrakt med Johs. Rasmussen, Svebølle.*

**6. Kloakering: Lundtoftevej – Kildemosevej – Karsholtevej –Bakkevej – Åvej:**

*Der udskiftes løbende vandledninger, hvor det er nødvendigt i takt med kloakrenoveringen.*

**7. Distriktsmålerbrønde:**

*Formanden foreslår, at der opsættes et par målerbrønde, således at det hurtigt kan konstateres, hvor der evt. er ledningsbrud. Der investeres i en prøveopsætning i Skellebjerg til ca. kr. 6.000. Når resultatet foreligger, tages der endelig stilling til investering i distrikts- målerbrønde.*

**8. Målere til andelshavere:**

*De nyeste elektroniske målere kan nu fås for kr. 1.000 pr. stk. med en levetid på 12 år.*

*Ved en udskiftning over en 5-årig periode, vil det koste ca. kr. 400.000 pr. år.*

*Bestyrelsen godkendte efterfølgende en prøveopsætning på 400 stk.*

*Software til anvendelse til aflæsning koster kr. 20.000 som eengangsudgift.*

**9. Økonomi:**

*Beholdningerne er d.d. kr. 1.343.180,10 i Nordea i arbejdskapital til 0,3%, i Sydbank kr. 1.435.799,10 til 0,75% i arbejdskapital samt kr. 5.000.000,00 på aftalekonto til 1,75% i Nordea.*

*Der skal afregnes ca. kr. 200.000,00 i moms og ca. kr. 350.000,00 i grøn afgift.*

*Elregning er modtaget på kr. 30.000,00.*

*Kassereren orienterede om restancer pr. dato vedr. a conto regninger.*

**10. Eventuelt:**

*Intet.*